text: [{"text_idx": "#000000", "text": "Beware of worshipping the God of Ellen White and Trinitarians. Her god has a divine son who is 'equal with God, infinite and omnipotent.' We worship, instead, the God of Yahushua. Even though Yahushua was Yahuwah's Messiah, the highest level of agency ever reached by any being, thus enabling him to do the works of Yahuwah and teach His words, He never considered himself equal to the Father. He kept reminding us that the Father was greater than him. He also confirmed that he could do nothing independently, for he depended entirely on Yahuwah. At WLC, we are consumed with worshiping the God of Yahushua and denouncing the god of Ellen White and the Trinitarians. The efforts many have undertaken over time to promote her as Yahuwah's messenger/spokesperson for these last days are deplorable. Such hapless efforts mislead millions worldwide into worshiping Ellen White's false and non-existent god. Click here to familiarize yourself with 8 verses affirming Yahushua's God."}, {"text_idx": "#000004", "text": "Kuti muntu wakakomezyegwa kazyibide kusyoma zintu zitaluleme, akwalo kuvwuntauzya kasimpe inga kwamubeda cintu ceenzu cimukopa mizeezo. Nokuba kuti kasimpe kasalala buti, kuli nguwe inga kakacimvwikaanga takaluleme, kuti kakateendelani azintu eezyo mwasimpide kale lusyomo lwakwe ooyo muntu. Yahuwah taakasiya naba muntu omwe kuti kadadanyana alikke pe. Walo wakabamba nzila Mujwi Lyakwe, eeyo nzila kufumbwa muntu njakonzya kubelesya kuti aandaanye akataa masimpe azitaluleme. Ooyu mulazyo ngwakusanganya akubelesya bumboni boonse antoomwe mukuyubununa kasimpe."}, {"text_idx": "#000005", "text": "Cimwi cintu bantu ncobalubizya kabatakubwene \u201cncakusalauzya tumpango\u201d twa Bbaibbele. Eeci cilacitika kuti lusyomo kalusimpidwe mukampango komwe akuuntuluzyila tumpango tumwi, ooto tukonzya kusandulula bwiimpene nokuba kuyungizya kupandulula ncokaamba kampango aako. \u201cMalembe oonse akapegwa a Yahuwah alimwi alagwasya mukwiisya zyabwini, mukukasya zitaluleme, mukululamika zilubide, amukulailila bantu buumi bulondokede. Malembe alagwasya mubelesi wa Yahuwah kuti akonzye kucita kufumbwa ziluleme.\u201d (2 Timoteo 3:16 a 17) Nokuba boobo, eeci tacaambilizyi kuti kampango komwe inga kabelesyegwa kuyumya lusyomo kakwiina tumpango tumwi tugwasyilila tujatikizya lusyomo oolo. Kulubila kutaambiki mulwiiyo lwa buleza kulacitika eelyo bantu nobabelesya nzila eeyi kuyumya lusyomo."}, {"text_idx": "#000006", "text": "Mukonzyanyo wa kulubizya mukubelesya kampango komwe buyo ngwa kusyoma kuti muya wamuntu tuukonzyi kufwa akusyoma kuti kuli mulilo uutamani uuyaka lyoonse. Oolu lusyomo lwakayakilwa atalaa kaano ka muntu uuvwubide a Lazalosi (Kobala Luka 16:19-31) amukampango ka Ciyubunuzyo kaamba kuti: \u201c Alimwi busi bwa kupya kwabo bunokuuntuluka lyoonse alyoonse. Aabo bakomba munyama amutuni wakwe kunyina nobayoolyookezya kupya sikati amasiku, antoomwe abaabo boonse bakomba munyama acinkonzya cakwe, alimwi kufumbwa uujisi cisimbo cazina lyakwe.\u201d (Ciyubunuzyo 14:11) Kutegwa ootu tumpango tubelesyegwe kuyumya lusyomo lwakuti muya wamuntu tuukonzyi kufwa akuti kuli mulilo uutamani uuyaka lyoonse, bumboni butondezya kasimpe kwiinda waawo bweelede kuuntuluzyigwa."}, {"text_idx": "#000009", "text": "Kupelengusya nokuba kusalauzya Mangwalo ncecipa kuti BanaKristu banji bazumanane kubamba mapobwe aamituni:"}, {"text_idx": "#000011", "text": "Tunsiyansiya tunjaanji tuyandisyigwa tuyeeme buyo mukusalauzya tumpango twa Bbaibbele. Kutegwa muntu alomye kuzyiba kuti wasika mpokabede eeni kasimpe, ooyo uuvwuntauzya uleelede kubunganya tumpango toonse tujatikizya ciiyo ncabala. Eelyo kaambo kali koonse nokabalidwe mubwini, oobo busanduluzi bweendelana amasimpe aasanduludwe mu Mangwalo, aako nkakasimpe. Muli Izaya 28 kulembedwe kucenjezya kupati kujatikizya lusyomo lutaluleme oolo ndobalamatide aabo batabelesyi cikkelo ca bumboni nobasandulula Mangwalo."}, {"text_idx": "#000012", "text": "Eeci caandaano citalisya kucenjezya kuti maawe: \u201cMaawe kubwami bwabakolwi baku Efulemu! Maawe kubalemenede bakwe balo babbuluka mbuli maluba-luba. Munzi uuli kutala lyakkuti lilaa mbolezi yamisaansa yakupanzya waini uubakola!\u201d (Izaya 28:1) Kuliyanda mumoza ncimwi akataa zinyonyoono zisofweede kapati. Ncintu cikatazya kapati kwaambila muntu uuliyanda mumoza kuti abale Mangwalo kalaa mizeezo iitasinkilidwe cintu. Mu Bbaibbele, waini uukola mukonzyanyo uubelesyegwa kanjaanji kwaamba lusyomo lutaluleme. Aboobo, aaka kampango kacenjezya bantu boonse balamatide kusyoma zilubide, aabo baliyanda nkaambo kakusyoma zitaluleme."}, {"text_idx": "#000013", "text": "Pele balilubizyide kwiinda mu waini ooyo, alimwi kwiinda mukunywa cikola balisweekede, balinyikide mu waini, balileyede kuzwa munzila nkaambo kakukolwa; balilubide kuteelela kwabo, baladadalika mukuteelela kwabo."}, {"text_idx": "#000014", "text": "\u201cAlimwi abalo aaba baladadalika akaambo kawaini akuzeeleka akaambo kabukoko. Bapaizi abashinshimi baladadalika akaambo kabukoko, waini wabanzinzilisya, balazeeleka akaambo kabukoko, bashinshimi tabamvwisyi zilengaano akaambo kakukolwa, tabakosoli bweelede twaambo ntobaletelwa.\nNkaambo matebule ngobabelesya woonse abijide malusi, taakwe aatalibonyi kubija ooku pe. Ino usoleka kwiisya bani? Ino mbaani mbalungulwida makani? Sena twaba balesi aabo bakaleka onoono kunyonka? (Izaya 28:7-9)"}, {"text_idx": "#000015", "text": "Kupelengusya tumpango twa Bbaibbele kutegwa muntu abambe lusyomo luyaamide mutumpango ooto, lyoonse ncintu cisolweda buyo ku manjezyeezya, kulusyomo lutaluleme akulubila \u2013 ooyo ngo waini waku Bbabbuloni. Nobaba bamapasita abasololi bazikombelo abalo baliingene muciyanza eeci."}, {"text_idx": "#000016", "text": "Kupelengusya tumpango twa Bbaibbele kutegwa muntu abambe lusyomo lusimpidwe mutumpango ooto, lyoonse ncintu cisolweda buyo ku manjezyeezya, lweeno akulubila \u2013 ooyo ngo waini waku Bbabbuloni. Nobaba bamapasita abasololi bazikombelo, abalo baliingene kumbele muciyanza eeci."}, {"text_idx": "#000018", "text": "\u201cNkaambo tweelede kuyiisya asyoonto-syoonto, ijwi ajwi, mweengwe amweengwe, ciiyo aciiyo. Moonse oomu ulati, 'Aawa awaawa '. (Izaya 28:10)"}, {"text_idx": "#000020", "text": "\u201cMbambabo mbaakaambila kuti, \u201cOobu mbusena bwakulyookezezya, aabo bakatede abalyookezye, mboobu busena bwakukatalukwa, pele balo tiibakaswiilila.\u201d Nkaako majwi aa Mwami Yahuwah ayooba aakuti, \u201cAsyoonto-syoonto, ijwi ajwi, muzila amuzila, Ciiyo aciiyo. Moonse oomu ulati aawa, awaawa, kutegwa bakawe busaleme, bakacisigwe akujatwa.\u201d (Kobala Izaya 28:12 a 13.)"}, {"text_idx": "#000021", "text": "Ayimwi nzila yamu Bbaibbele yakujanya kasimpe ilembedwe mu 2 Bakolinto 13:1: \u201cLino ndwatatu ndweza kulindinywe. Malembe alati, \u201cMakani oonse aali buti aleelede kusinizigwa abakamboni bobilo naa botatwe\u201d Ooyu ngo mulazyo ngwaakabikka Lwakwe Yahuwah mumakani aakuzeka twaambo akataa bantu:"}, {"text_idx": "#000022", "text": "Kamboni omwe takonzyi kuzula muntu akumupa mulandu pe mucibi ncaacita. Kuleelede kuba bakamboni bobilo naa botatwe kuti muntu ajaninwe mulandu. (Ciibalusyo 19:15)"}, {"text_idx": "#000023", "text": "Muntu uupedwe mulandu walufu ukonzya buyo kujaigwa kuti kakuli bakamboni bobilo naa botatwe, pele kuti kakuli kamboni omwe buyo, teelede kujaigwa pe. (Ciibalusyo 17:6)"}, {"text_idx": "#000024", "text": "Lino mujayi ajaigwe buyo kuti kakuli bakamboni, taakwe weelede kujaigwa naa kakuli buyo kamboni omwe pe.(Myeelwe 35:30)"}, {"text_idx": "#000026", "text": "Yahushua wakabelesya mulazyo ooyu kuyubununa kuti ulainda kubeleka buyo mukubeteka milandu, pele amubuumi akataa bantu."}, {"text_idx": "#000027", "text": "Mulazyo wakwiinduluka kwaamba kaambo ulayandika kapati mukuvwuntauzya kasimpe. Eelyo Josefa naakaimvwi kunembo lya Pharaoh kuti amupandulwide maloto aakwe, walo wakapandulula kuti: \u201cCili mbubonya mbuli mbwendaambila Falo kale, nkaambo eeco ciloto cakaindulukwa ziindi zyobile kuli Pharaoh, nkaambo Leza wamuyubunwida ncaticite. Lino ciloto eeci ncicayindululwa o mwami, nkuti makani aaya alibambidwe a [Leza], alimwi [Leza] uyoocita kuti akacitike ncobeni mumazuba aaboola.\u201d (Matalikilo 41:28 a 32.) Kunyina kaambo kajatikizya lusyomo keelede kuyaamina mukampango komwe buyo. Kunze lyaboobo, Yahuwah lyoonse unoopa cikkelo ca bumboni eeco muntu uuvwuntauzya ncanga wabelesya kuti ayumye kujana lwiiyo lwa bululami."}, {"text_idx": "#000028", "text": "Cikkelo ca bumboni ngo mulazyo wakuvwuntauzya akubala ooyo uukulwaizya lwaanguluko kumizeezo ya muntu. Upa bukwabilizi kuzwa kuzintu zilubide azintu zya lweeno."}, {"text_idx": "#000030", "text": "Kunyina muntu uusala kutobela cilubide kumwi kakkwene maanu, pele kanjaanji eeci cilacitika kwiinda mukutazyiba akuyandisya tunsiyansiya. Kunyina muntu weelede kulanga kumuntunyina, naba pasita, nokuba mweendelezi mucikombelo, naba muzyali, ngobakwetene limwi nokuba mwiyi, kuti amwaambile ncokayiminina kasimpe. Misela iitola ciindi cilamfu tiikonzyi kucinca kulubila kuti kube kasimpe pe.Yebo lwako nduwe weelede kwiingula Mwami Yahuwah mucibaka cako, aboobo weelede kulibalila lwako. Kunyina muntu uunga wafutulwa nkaambo kako. Kuti yebo koyanda kufutulwa akweeleba kunyonyoonwa kwa basofweede, yebo weelede kuvwuntauzya kasimpe, kukatambula, akutobela kasimpe lwako omwini."}, {"text_idx": "#000031", "text": "Nikuba kuti aaba baalumi botatwe Nowa, Daniyeli a Jobo kabali mulinguwo [munyika], baalumi aaba nibalifutula buyo lwabo beni akaambo kabululami bwabo, mbwaamba Mwami Yahuwah wamakamu.\nMasimpe nikuba kuti baalumi botatwe aaba kabali muli nguwo, tiibali kunookonzya kuuvwuna, nikuba kuvwuna bana babo balombe nobaba basimbi. Balo balikke mbendali kunookonzya kuvwuna. Nyika lwayo niyanyonyoonwa. (Kobala Ezekiya 14:14 a 18.)"}, {"text_idx": "#000033", "text": "Eezi zimukkomanisye nikuba kuti mukaindi kano mulausa akaambo kamasunko aayindene-indene, kutegwa kusyomeka kwenu, mbokwiinda kubaa mpindu yiinda golida iikonzya kusofwaala nokuba kuti ilasalazigwa amulilo. Mbubonya oobo lusyomo lwanu lwiinda ngolida kule-kule, lulasalazigwa kubonya kuti ndwini-lwini. Ndendilyo nomuyootembaulwa akulemekwa cabulemu eelyo Yahushua Kilisito Munanike aakuboneka. Yahushua tamunamubwene, nikuba boobo mulamuyanda. Nikuba kuti tamumuboni, mulamusyoma alimwi mulakkomana kapati citaambiki. Aboobo kuzwa mulusyomo lwanu mulajana lufutuko lwamyuuya yanu. (Kobala 1 Petulo 1:6-9.)"}, {"text_idx": "#000034", "text": "Utanikuyoowi kulibalila omwini lwako. Utanikuyoowi kulijana koli olikke oosyoma bwiindene akataa bantu. Ikuti zintu nzyosyoma zyakavwuntauzyigwa mu mangwalo, akupimwa kubelesya cikkelo ca bumboni, yebo inga konooyimvwi olikke, pele Julu lyoonse linokwiimvwi kulubazu nkobede."}, {"text_idx": "#000035", "text": "Utanikuyoowi kulibalila lwako. Utanikuyoowi kulijana koli olikke oosyoma bwiindene akataa bantu banji. Ikuti zintu nzyosyoma zyakavwuntauzyigwa mu mangwalo, kubelesya cikkelo ca bumboni, yebo inga konooyimvwi olikke, pele Julu lyoonse linokwiimvwi kulubazu nkobede. Kaindi kasyoonto munsaa lufu lwa Yahushua, Walo wakaambilizya makani aawumbulizya kuti: \u201cTandikooyoomusiya mubuumba mbuli bamucaala pe, pele ndiyooboola alimwi kuli ndinywe. Pele aakusika Mugwasyi, Muuya Uusalala, ooyo ngwatikatume Taata muzina lyangu, uyoomwiisya zintu zyoonse, akuzoomwiibalusya zintu zyoonse nzendakamwaambilide.\u201d (Johane 14:18 a 26.)"}, {"text_idx": "#000036", "text": "Ndiyanda kumwaambila masimpe kuti, ncibotu kulindinywe kuti ngunke. Nkaambo kuti nsiciti boobo Mugwasyi takoosika kulindinywe pe. Pele naa ndainka ndiyoomutuma kulindinywe. Lino asika uzoobazula bamunyika kuti balilubizizye mumulandu wacinyonyoono, awabululami awalubeta. Mulandu wacinyonyoono nkaambo tabandisyomi mebo. Mulandu wabululami nkaambo ndibweeda kuli Taata, nkabela tabacindiboni limbi pe. Mulandu walubeta nkaambo muleli wanyika eeyi wabetekwa."}, {"text_idx": "#000037", "text": "Ndicijisi makani manji aakumwaambila, pele tamukonzyi kwaamvwisya ono. Lino azoosika Muuya wamasimpe uuyiisya zyabwini, uzoomusololela mumakani aabwini woonse. Nkaambo tazokwaambi zyakwe mwini pe, pele uzoolungulula eezyo zyoonse nzyaakamvwa kuli Taata, nkabela uzoomwaambila zintu ziciboola.\u201d (Johane 16:7, 8, 12 a 13)"}, {"text_idx": "#000038", "text": "Kwamisela minjaanji kaindi loko, Yahuwah wakalibwene kupyopyongana kwakali kuzyoosika muciindi camamanino. Walo wakaambilizya mu Mangwalo eeyo nzila njokonzya kubbukizya kasimpe omwini, akuzyiba cilubide, nokuba manjezyeezya atunsiyansiya. Kunyina ntenda mukusyoma Yahuwah. Kojatilila kucisyomyo Cakwe kuti akweenzye kusikila ukasike aali kasimpe koonse. Ooyo wakasyomya kukusolweda mukasimpe koonse, uyookwabilila mizeezo yako kuzwa kuzintu zitaluleme. Walo uyookuyubunwida lwako webo cikkelo ca bumboni ncociyubununa."}]